Edgar Lungu

Edgar Chagwa Lungu (Ndola, 1956ko azaroaren 11) Zambiako politikaria da. Zambiako lehendakaria izan da 2015eko urtarrilaren 25etik. Michael Sata presidentearen agindupean, Lungu Justizia ministroa eta Defentsa ministroa izan zen. 

2014ko urrian Sata hil ondoren, Lungu 2015ean Fronte Patriotikoa (Patriotic Front, PF) ordezkatzeko hautagai izendatu zuten, Kabwen ospatu zen Fronte Patriotikoaren Konbentzioan, hau da, Sataren agintaldi-epea nork bukatuko zuen erabakitzeko. Hauteskundeetan, Hakainde Hichilema oposizioko hautagaia garaitu zuen, alde estuz izan bazen ere. 2015eko urtarrilaren 25ean hartu zuen kargua.

Lungu 2016ko abuztuko hauteskundeetan lehendakari hautatu zuten, berriro ere Hichilema estuki garaituz. Hichilemak hasiera batean hauteskundeetako emaitza eztabaidatu zuen eta Auzitegi Konstituzionalari kasua aurkeztu zion emaitza baliogabetzeko. Irailaren 5ean, ordea, auzitegiak kasua atzera bota zuen. Lungu 2016ko irailaren 13an hasi zuen bere lehen agintaldi osoa (aurrekoan Sata ordeztu baitzuen).

Zambiako politikariak